CELEX: 32020R0164
Language: bg
Date: 2020-02-05 00:00:00
Title: Регламент за изпълнение (ЕС) 2020/164 на Комисията от 5 февруари 2020 година за разрешаване на употребата на 6-фитаза, получена от Schizosaccharomyces pombe (ATCC 5233), като фуражна добавка за всички видове домашни птици и всички видове свине и за отмяна на Регламент (ЕО) № 379/2009 (притежател на разрешителното Danisco (UK) Ltd, осъществяващо търговска дейност като Danisco Animal Nutrition и представлявано от Genencor International B.V.) (текст от значение за ЕИП)

6.2.2020   
               
               
                  BG
               
               
                  Официален вестник на Европейския съюз
               
               
                  L 34/37
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/164 НА КОМИСИЯТА
         от 5 февруари 2020 година
         за разрешаване на употребата на 6-фитаза, получена от Schizosaccharomyces pombe (ATCC 5233), като фуражна добавка за всички видове домашни птици и всички видове свине и за отмяна на Регламент (ЕО) № 379/2009 (притежател на разрешителното Danisco (UK) Ltd, осъществяващо търговска дейност като Danisco Animal Nutrition и представлявано от Genencor International B.V.)
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
         като има предвид, че:
         
                     (1)
                  
                  
                     В Регламент (ЕО) № 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето и подновяването на такова разрешение.
                  
               
                     (2)
                  
                  
                     С Регламент (ЕО) № 379/2009 на Комисията 6-фитазата, получена от Schizosaccharomyces pombe (ATCC 5233), бе разрешена за период от 10 години като фуражна добавка за пилета за угояване, пуйки за угояване, кокошки носачки, патици за угояване, прасенца (отбити), свине за угояване и свине майки. (2)
                     
                  
               
                     (3)
                  
                  
                     В съответствие с член 14 от Регламент (ЕО) № 1831/2003 и във връзка с член 7 от същия регламент притежателят на разрешението подаде заявление за подновяване на разрешението за употреба на 6-фитаза, получена от Schizosaccharomyces pombe (ATCC 5233), като фуражна добавка за пилета за угояване, пуйки за угояване, кокошки носачки, патици за угояване, прасенца (отбити), прасета за угояване и свине майки с искане добавката да бъде класифицирана в категорията „зоотехнически добавки“, като бе поискано и разрешение за ново използване на посочената добавка за всички птичи видове за угояване с изключение на пилета, пуйки и патици, за всички птичи видове, отглеждани за носачки, с изключение на кокошки, за всички други птичи видове, отглеждани за носачки и за разплод, както и за прасенца сукалчета и за видове свине с по-малко стопанско значение. Посоченото заявление бе придружено от данните и документите, изисквани съгласно член 14, параграф 2 и член 7, параграф 3 от Регламент (ЕО) № 1831/2003.
                  
               
                     (4)
                  
                  
                     В становището си от 5 април 2019 г. (3) Европейският орган за безопасност на храните („Органът“) заключи, че заявителят е предоставил данни, показващи, че добавката отговаря на условията за разрешаване. Той също така заключи, че добавката не се отразява неблагоприятно върху здравето на животните, безопасността на потребителите или околната среда. Той също така заключи, че добавката може да бъде респираторен сенсибилизатор. Поради това Комисията счита, че е необходимо да се вземат съответните предпазни мерки, за да се предотврати неблагоприятно въздействие върху човешкото здраве, по-специално по отношение на потребителите. Органът заключи, че добавката е ефикасна за подобряване на смилаемостта на фуражите за всички видове птици за угояване, птици носачки, птици, отглеждани за носачки или за разплод, както и за всички видове свине. Органът не смята, че са необходими специални изисквания за мониторинг след пускането на пазара. Той също така провери доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) № 1831/2003.
                  
               
                     (5)
                  
                  
                     При оценката на 6-фитазата, получена от Schizosaccharomyces pombe (ATCC 5233), беше установено, че са изпълнени условията за издаване на разрешение, предвидени в член 5 от Регламент (ЕО) № 1831/2003. Поради това разрешението за употреба на посочената добавка следва да бъде подновено съгласно предвиденото в приложението към настоящия регламент.
                  
               
                     (6)
                  
                  
                     Като следствие от подновяването на разрешението за употреба на 6-фитаза, получена от Schizosaccharomyces pombe (ATCC 5233), като фуражна добавка при условията, определени в приложението към настоящия регламент, Регламент (ЕО) № 379/2009 следва да бъде отменен.
                  
               
                     (7)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Разрешаване
            Подновява се разрешението за употреба на посочения в приложението препарат, който спада към категорията „зоотехнически добавки“ и към функционалната група „подобрители, увеличаващи смилаемостта на храната“, като добавка при храненето на животните, при спазване на условията, определени в същото приложение
         
         
            Член 2
            Отмяна на Регламент (ЕО) № 379/2009
            Регламент (ЕО) № 379/2009 се отменя.
         
         
            Член 3
            Влизане в сила
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 5 февруари 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 268, 18.10.2003 г., стр. 29.
         
            (2)  Регламент (ЕО) № 379/2009 на Комисията от 8 май 2009 г. относно разрешително за нова употреба на 6-фитаза EC 3.1.3.26 като хранителна добавка за пилета за угояване, пуйки за угояване, кокошки носачки, патици за угояване, прасенца (отбити), свине за угояване и свине майки (притежател на разрешителното Danisco Animal Nutrition, юридическо лице Danisco (UK) Limited) (ОВ L 116, 9.5.2009 г., стр. 6).
         
            (3)  EFSA Journal (Бюлетин на ЕОБХ), 2019; 17(5):5702.
      
      
         
            ПРИЛОЖЕНИЕ
            
                        Идентификационен номер на добавката
                     
                     
                        Наименование на притежателя на разрешението
                     
                     
                        Добавка
                     
                     
                        Състав, химична формула, описание, метод за анализ
                     
                     
                        Вид или категория на животните
                     
                     
                        Максимална възраст
                     
                     
                        Минимално съдържание
                     
                     
                        Максимално съдържание
                     
                     
                        Други разпоредби
                     
                     
                        Срок на валидност на разрешението
                     
                  
                        Единица активност на kg пълноценен фураж със съдържание на влага 12 %
                     
                  
                        
                           Категория: „зоотехнически добавки“. Функционална група: „подобрители, увеличаващи смилаемостта на храната“
                        
                     
                  
                        4a1640
                     
                     
                        Danisco (UK) Ltd, осъществяващо търговска дейност като Danisco Animal Nutrition и представлявано от Genencor International B.V.
                     
                     
                        6-фитаза
                        EC 3.1.3.26
                     
                     
                        
                           Състав на добавката
                        
                        Препарат от 6-фитаза (EC 3.1.3.26),
                        получена от Schizosaccharomyces
                        
                        
                           pombe (ATCC 5233), с минимална активност от 10 000  FTU  (1)/g
                        Течна форма и твърда форма с покривен слой
                        –––––––––––––––––––––––
                        
                           Характеристика на активното вещество:
                        
                        6-фитаза (EC 3.1.3.26), получена от Schizosaccharomyces pombe (ATCC 5233)
                        –––––––––––––––––––––––
                        
                           Метод за анализ
                            (2)
                        
                        Определяне на 6-фитаза във фуражната добавка: колометричен метод, основан на количественото определяне на неорганичния фосфат, отделен от ензима от натриевия фитат.
                        Определяне на 6-фитаза в премиксите и фуражите: колометричен метод, основан на количественото определяне на неорганичния фосфат, отделен от ензима от натриевия фитат (след разреждане с топлинно обработено пълнозърнесто брашно)(EN ISO30024)
                     
                     
                        Всички видове птици освен птици носачки
                     
                     
                        —
                     
                     
                        250 FTU
                     
                     
                        —
                     
                     
                        
                                    1.
                                 
                                 
                                    В упътването за употреба на добавката и премиксите се посочват условията на съхранение и устойчивостта при топлинна обработка.
                                 
                              
                                    2.
                                 
                                 
                                    Операторите в сектора на фуражите трябва да установят оперативни процедури и да предвидят подходящи организационни мерки за потребителите на добавката и премиксите за преодоляване на потенциалните рискове в резултат на употребата им. Когато тези рискове не могат да бъдат отстранени или сведени до минимум чрез споменатите процедури и мерки, добавката и премиксите се използват с лични предпазни средства, включително предпазна дихателна маска.
                                 
                              
                     
                        26 февруари 2030 г.
                     
                  
                        Всички видове птици, отглеждани за носачки
                     
                     
                        —
                     
                     
                        150 FTU
                     
                     
                        —
                     
                  
                        Прасенца
                        (отбити)
                        Прасета за угояване
                     
                     
                        —
                     
                     
                        250 FTU
                     
                     
                        —
                     
                  
                        Всички видове свине с изключение на отбити прасенца и прасета за угояване
                     
                     
                        —
                     
                     
                        500 FTU
                     
                     
                        —
                     
                  
               (1)  Един FTU е количеството ензим, което освобождава 1 микромол неорганичен фосфат за 1 минута от субстрат на натриев фитат при pH 5,5 и температура от 37 °C.
            
               (2)  Подробна информация за методите за анализ може да бъде намерена на интернет адреса на референтната лаборатория: https://ec.europa.eu/jrc/en/eurl/feed-additives/evaluation-reports